kardosdrur/scandi-wiki huggingface dataset:
Anne Birgitte Lind Feigenberg

Anne Birgitte Lind Feigenberg (født 6. oktober 1968) er en dansk skuespiller.

Feigenberg er uddannet fra Skuespillerskolen ved Odense Teater i 2000. Hun er gift med sceneinstruktøren Emmet Feigenberg. Hun medvirkede i Helsingør-Revyen i 2009.

Filmografi 
 Bryllupsfotografen (1994)
 Den attende (1996)
 Fede tider (1996)
 Bag det stille ydre (2005)

Tv-serier 
 Rejseholdet (2000-2003) afsnit nr: 6 7 19 24
 Skjulte spor (2000-2001)
 Berlinerpoplene (2007)
 2900 Happiness (2007) afsnit nr: 18 19 20 21 22 23
 Livvagterne (2009) afsnit nr: 1 6

Eksterne henvisninger 
 

Skuespillere fra Danmark
Tine Gotthelf

Tine Gotthelf (født 18. maj 1968) er en dansk skuespiller.

Gotthelf er uddannet fra Statens Teaterskole i 1998. Siden 2001 har hun været ansat ved Aalborg Teater, bl.a. i Ulysses von Ithacia og Laser og pjalter. I 2004 medvirkede hun i Annie Get Your Gun på Det Danske Teater, hvor hun spillede hovedrollen.

Filmografi 
 Den attende (1996)
 Strisser på Samsø (1997-1998)
 Hotel Transylvania (stemme, 2012)

Eksterne henvisninger 
 

Skuespillere fra Danmark
Annie Get Your Gun

Annie Get Your Gun er en amerikansk musical, hvis tekst og musik er skrevet af Irving Berlin. Musicalen er baseret på en roman af samme navn, skrevet af Herbert Fields og hans søster Dorothy Fields. Fortællingen er en fiktionaliseret version af skarpskytten Annie Oakleys livshistorie (1860-1926).

Musicalen fik premiere på Imperial Theater på Broadway 16. maj 1946 og blev så stor en succes, at den opførtes hele 1.147 gange. Ethel Merman havde titelrollen. Året efter blev den opført i London og Melbourne, ligesom den har affødt både en film- og tv-version; filmen fik premiere i 1950 med Betty Hutton i hovedrollen. 

Annie Get Your Gun har også været opført adskillige gange på danske teatre, bl.a. turnerede Det Danske Teatre med den i sæsonen 2003/2004. Her spillede Tine Gotthelf hovedrollen. I 2008 blev musicalen opført ved Frøbjerg Festspil.

I 1999 modtog musicalen en Tony Award for bedste genopførelse af en musical.

Eksterne henvisninger 

Musicals fra USA
Albert Bendix

Albert Bendix (født 2. maj 1972) er en dansk skuespiller.

Bendix er uddannet fra Statens Teaterskole i 1998. Han debuterede samme år på tv i Strisser på Samsø og var desuden tilknyttet Rialto Teatret. Frem til 1999 optrådte han desuden på Det Danske Teater. Siden 2007 har han studeret ved den amerikanske skuespillerskole William Esper Studio.

Filmografi 
 Den attende (1996)
 Bag det stille ydre (2005)
 Grønne hjerter (2006)

Tv-serier 
 Strisser på Samsø (1997)
 OBLS (2003)
 Nynne (2006)

Referecer

Eksterne henvisninger 
 Albert Bendix' hjemmeside 
 

Skuespillere fra Danmark
Mikkel Rosenberg

Mikkel Rosenberg (født 2. januar 1971) er en dansk skuespiller.

Rosenberg er uddannet fra Statens Teaterskole i 1999.

Filmografi 
 Den attende (1996)
 Ambulancen (2005)
 Unge Andersen (2005)

Tv-serier 
 TAXA (1997-1999) 
 Hotellet (2001-2002)
 Nikolaj og Julie (2002-2003)
 Forsvar (2004)
 Tomgang (2015)

Eksterne henvisninger 
 

Skuespillere fra Danmark
Jennifer Jason Leigh

Jennifer Jason Leigh (født Jennifer L. Morrow 5. februar 1962 i Hollywood, Californien) er en amerikansk skuespiller.

Hun debuterede som barneskuespiller i 1973 i Tod eines Fremden og har fra 1981 haft roller i adskillige spillefilm, hvoraf gennembruddet Fast Times at Ridgemont High (1982), Short Cuts (1993) og Stephen King-dramaet Dolores Claiborne (1995) vakte opsigt. Leigh og de øvrige medvirkende i Short Cuts fik en special Golden Globe for deres præstation i 1994. I 2001 medvirkede hun i Kristian Levrings dogmefilm, The King Is Alive.

Hun er gift med regissøren Noah Baumbach og datter af instruktør Vic Morrow.

Eksterne henvisninger 
 

Skuespillere fra Californien
Personer fra Californien
Oscar-nominerede skuespillere
Jydsk Telefon

Jydsk Telefon A/S (fork. JTAS) var et dansk teleselskab, der frem til etableringen af Tele Danmark i 1992 leverede telefonitjenester til Jylland, dog eksklusiv Sønderjylland, der blev serviceret af Tele Sønderjylland. Det var landets næststørste teleselskab, kun overgået af KTAS, og beskæftigede ved etableringen af Tele Danmark ca. 5.000 ansatte. Omsætningen var i 1977 888 mio. kr.

Virksomheden blev grundlagt i 1895 som Jydsk Telefon-Aktieselskab, der var en fusion af 17 private jyske telefonselskaber. Staten overtog majoriteten i selskabet i 1942. Selskabet indgik i Tele Danmark sammen med landets øvrige regionale teleselskaber i 1992. Jydsk Telefon havde hovedsæde i Slet ved Århus (opført af Friis og Moltke, 1970-1979). Bygningerne blev senere anvendt til Tele Danmarks forlagsaktiviteter (De Gule Sider) samt en del af den øvrige administration.

Historie 

I 1900-tallet fik Jydsk Telefon koncession af staten, hvilket betyder monopol, på telefondriften i Jylland. På Sjælland var det selskabet KTAS, som står for ”Københavns Telefon Aktieselskab”, der varetog driften, og på Fyn var det Fyns Telefon. Ved genforeningen i 1920 overtog staten den tidligere tyske telefondrift i det danske Sønderjylland. Her stod Post- og Telegrafvæsenet for driften indtil det særskilte selskab Tele Sønderjylland etableredes i 1987. Dette selskab havde hovedkontor i Aabenraa og var den mindste af de regionale televirksomheder. Ud af de i alt fire telefonselskaber var kun Jydsk Telefon og KTAS aktieselskaber med private aktionærer. Fyns Telefon var kommunalt ejet, og Tele Sønderjylland var statsligt.

I 1942 overtog staten 51 % af aktierne i Jydsk Telefon. Dette skete i forbindelse med en ny tiårig forlængelse af den af staten bevilligede koncession. For KTAS’ vedkommende var det samme sket et par år tidligere. Staten havde herudover en indløsningsret til begge selskabers aktier til en fast lav kurs, der var fordelagtig for staten.

Jydsk Telefon A/S indgik i Tele Danmark sammen med landets øvrige regionale selskaber i 1992. Bygningerne blev senere anvendt til Tele Danmarks forlagsaktiviteter samt en del af den øvrige administration. I perioden 1895-1995 gik Jydsk Telefon fra at være et telefonselskab for en forholdsvis begrænset del af befolkning til at dække stort set samtlige husstande og virksomheder i området med omkring en million abonnenter.

På den teknologiske front stod selskabet for udviklingen af den første fuldt elektroniske telefon, 76E, der blev designet af Jacob Jensen og lanceret i 1977. Telefonen blev en eksportsucces og er i dag udstillet på Museum of Modern Art i New York City.

Administrerende direktører 

 1900-1918: Gregers Kirk
 1919-1947: M.J. Wallmann
 1947-1971: Paul Draminsky
 1971-1982: Richard Relsted
 1982-1992: Kurt Vestergaard
 Sammenlagt som Tele Danmark

Kilder 

 Artikel om Jydsk Telefons grundlæggelse

Eksterne henvisninger 

Danske virksomheder etableret i 1895
Ophørt i 1992
Teleselskaber i Danmark
Statsejede virksomheder i Danmark
TDC
Knud Sadolin

Knud Sadolin (født 12. oktober 1878 i Valløby, død 26. august 1960) var en dansk civilingeniør og direktør.

Sadolin var søn af sognepræst O.J. Sadolin (død 1908) og hustru Louise f. Marcussen (død 1906). Han blev cand.polyt. 1904, var ingeniør ved Københavns Kommunes vej- og kloakanlæg 1904-07, hos Ransome & Smith i New York 1907-08, var ledende ingeniør hos Marx & Windsor, Habana, Cuba 1908-11. Han var udsendt af Justitsministeriet til Færøerne for at projektere vejanlæg og havne 1911, indtrådt i A/S Sadolins Farver 1912; medstifter af A/S Sadolin & Holmblad, direktør 1912-49 og medlem af selskabets bestyrelse fra 1914, næstformand for denne fra 1955.

Han var medstifter af Foreningen af danske Farve- og Lakfabrikanter 1919 og formand for bestyrelsen fra stiftelsen til 1949, derefter æresmedlem; medlem af Industriforeningens repræsentantskab 1929-49; medstifter af Valløby gamle Præstegaard AS 1929. medlem af bestyrelsen samt administrator siden stiftelsen, bestyrelsens formand fra 1956; medlem af Dansk Principalforenings hovedbestyrelse 1930-40; medl. af Industrifagenes hovedbestyrelse 1933-49; medlem af styrelsen for Danmarks Tekniske Højskoles fond for teknisk kemi 1935-49; medlem af bestyrelsen for Kløvermarkens Golfklub 1935, formand fra 1936; Industriforeningens repræsentant i udvalget for Danmarks tekniske bibliotek 1940-49; medlem af bestyrelsen for Dansk Arbejdsgiverforenings industrigruppe 1940-49 og for Brancheforeningen for Lak- og Farveindustri 1940-44; medstifter af og medlem af bestyrelsen for Kemisk Værk Køge A/S 1946, næstformand for bestyrelsen fra 1955; bestyrelsens kommitterede i A/S Sadolin & Holmblad fra 1949 og i Kemisk Værk Køge A/S fra 1949.

Han var Ridder af Dannebrog og Dannebrogsmand.

Knud Sadolin blev gift 7. september 1912 med Ingeborg Prytz (22. maj 1887 - ?), datter af oberstløjtnant Holger Prytz og hustru Antonie født Briand de Crèvecoeur.

Kilder 
 Kraks Blå Bog 1957

Eksterne henvisninger 
 

Danskere i 1900-tallet
Riddere af Dannebrog
Foreningsformænd fra Danmark
Personer i Kraks Blå Bog (afdøde)
Fabrikanter fra Danmark
Forbundsdagsvalget 2009

Det 17. Forbundsdagsvalg i Tyskland blev afholdt 27. september 2009. Der blev valgt medlemmer til Forbundsdagen, Tysklands føderale parlament.

Siden parlamentsvalget i 2005 har Angela Merkel (CDU) ledet en koalitionsregering med SPD. Hun opnåede atter flertal, men denne gang med FDP som koalitionspartner.

Udenrigsminister og vicekansler Frank-Walter Steinmeier (SPD) blev formelt udnævnt til at være sits partis kandidat til kanslerposten 18. oktober 2008. Hans mål var at danne en regering med SPD som det stærkeste parti. 

Både CDU of SPD fik efterkrigstidens værste valgresultater, mens de tre "småpartier"; FDP, Die Linke og Die Grünen gik op med 10%.

I alle meningsmålinger lavet i 2009, havde CDU/CSU og FDP ligget klart foran den anden traditionelle koalition i Tyskland, SPD og Die Grünen, med en gennemstitlig 50% af stemmerne. 

Det tyske parlamentsvalg 2009 var finalen i det tyskerne kalder Superwahljahr (Supervalgåret), der også inkluderede Europaparlamentsvalget, Præsidentvalget og flere lokal- og delstatsvalg.

Resultater

Se også 
Eksempel på en stemmeseddel.

Eksterne henvisninger 
Valgets officielle hjemmeside.

Referencer 

Politiske valg i Tyskland

Politiske valg i 2009
Tysklands politik
Carl Moltke (overpræsident)

Carl Adam Christian greve Moltke (født 17. februar 1907 i København, død 16. marts 1985) var overpræsident i København.

Moltke var søn af ritmester, greve Frederik Moltke (død 1939) og hustru Mimi f. komtesse Holstein (død 1954). Han blev student fra Østersøgades Gymnasium 1925 og cand.jur. 1932; var fungerende sekretær i Justitsministeriet samme år, i Indenrigsministeriet 1933, sekretær sammesteds 1935, ministersekretær 1936, fuldmægtig 1941, ekspeditionssekretær 1944, fungerende kontorchef 1945; konstitueret overpræsident i København 1945, udnævnt 1946. Han gik på pension 1977.

Han var tillige med sekretær i De samvirkende Sognerådsforeninger 1942-46; formand for Ensomme Gamles Værn 1946-70; medl. at forretningsudvalget for Nationalforeningen til Tuberkulosens Bekæmpelse (næstformand 1960) og af bestyrelsen for Det Danske Spejderkorps 1946-70, formand for spejderretten 1970, præsident for Landsforeningen for Mentalhygiejne 1948-71, medl. af bestyrelsen for Etatsråd Ruben og Hustrus Mindelegat 1946, af tilsynsrådet for børnehjemmet Jacob Michaelsens Minde 1946. Desuden formand for sygehusberedskabsnævnet for Storkøbenhavn 1952, medlem af Justitsministeriets udvalg vedr. inddrivelse af underholdsbidrag af 1955: medlem af bestyrelsen for Foreningen til opførelse af sømandshjem i fremmede havne og for Brønshøj-Husum ungdomshus 1957, medlem af Indenrigsministeriets udvalg ang. sygehusberedskabet af 1960; formand for Foreningen for unge Mænds Vel 1960; medlem af Kvindekommissionen 1965, af Justitsministeriets ægteskabsudvalg af 1969 og sammes adoptionsudvalg af 1969. Ordensskatmester 1970. Han var Kommandør af 1. grad af Dannebrogordenen og Dannebrogsmand. Ved sin afgang som ordensskatmester fik han Storkorset.

Han blev gift 2. marts 1940 med Helene M., f. 27. december 1913 i Bruxelles, datter af nederlandsk gesandt i Danmark Willem Ridder Huyssen van Kattendyke (død 1949) og hustru Helene Cécile f. Boreel.

Kilder 
 Kraks Blå Bog 1957 og 1974

Eksterne henvisninger 
 

Embedsmænd fra Danmark
Overpræsidenter i København
Danskere i 1900-tallet
Foreningsformænd fra Danmark
Carl
Grever fra Danmark
Ordensskatmestre fra Danmark
Storkors af Dannebrog
Personer i Kraks Blå Bog (afdøde)
Personer fra København
Kongeriget Danmarks Hypotekbank

Kongeriget Danmarks Hypotekbank og Finansforvaltning var en tidligere statsinstitution under Finansministeriets ressortområde, der blev oprettet i 1906. Hypotekbanken optog lån, der primært skulle genudlånes til investeringsopgaver af samfundsmæssig betydning.

Ved udgangen af året 1998 ophørte Hypotekbankens bankvirksomhed med formidling af lån, og statsinstitutionen ændrede navn til Finansstyrelsen.

Etableret i 1906
Ophørt i 1998
Statsejede virksomheder i Danmark
Realkreditinstitutter i Danmark
Mary Travers

Mary Allin Travers (9. november 1936 – 16. september 2009) var en amerikansk sanger, der især blev kendt som den ene tredjedel af Peter, Paul and Mary, der i 1960'erne var en markant del af den amerikanske folkemusikscene.

Mary Travers blev som ganske ung korsanger for en af datidens store folkemusikere, Pete Seeger, sammen med hvem hun indspillede nogle plader i 1955. Hun havde egentlig regnet med, at sangen skulle være en hobby for hende, men kolleger opmuntrede hende til at gøre det til en levevej. I 1961 dannede hun gruppen Peter, Paul and Mary sammen med Peter Yarrow og Noel "Paul" Stookey. Denne gruppe indspillede en række numre skrevet af kolleger som Bob Dylan, John Denver og Pete Seeger, og det blev til store hits med antikrigssange som "Blowin' in the Wind", "If I Had a Hammer" og "Where Have All the Flowers Gone?" samt andre lette popsange som "Puff the Magic Dragon" og "Leaving on a Jet Plane", der blev fremført i enkle udgaver med akustisk guitar og medlemmernes vellydende vokalharmonier. 

I 1970 gik Peter, Paul og Mary hver til sit, og Mary Travers indspillede i de følgende år fire soloalbum, der dog ikke opnåede samme succes. Da heller ikke Peter Yarrow og Paul Stookey fik større succes på egen hånd, fandt de tre igen sammen under det gamle navn i 1978, og de genoptog såvel turnelivet som pladeudgivelser. Først da Mary Travers i 2004 fik konstateret leukæmi, blev samarbejdet sat på vågeblus, og det blev kun til få koncerter i de følgende år. Leukæmien blev slutteligt årsagen til Travers' død i 2009.

Sangere fra USA
Poul Graae

Poul Gomme Graae (født 20. oktober 1899 i Sorø, død 10. august 1976 på Frederiksberg i København) var en dansk fodboldmålmand.

I sin klubkarriere spillede Graae i AGF og KB hvor han vandt det danske mesterskab 1922 og 1925.
 
Graae debuterade i landsholdet en venskabskamp mod Sverige 1920 i Stockholm som Danmark vandt 2-0. Han var med i trupen ved OL i Antwerpen, men spillede ikke Danmarks eneste kamp mod Spanien hvor Sophus Hansen stod i målet. Det blev til 5 landskampe og 11 modstander mål. Den sin sidste landskamp 1923 var en venskabskamp mod Finland i Aarhus som slutede 3-3. Han var 1929 med på det Københavns hold, med flere tidligere landsholdspillere i fodbold som Einar Middelboe, Vilhelm Wolfhagen, og Harry Bendixen, som spillede mod svenske Södertälje SK, kampen var den første internationelle kamp for et dansk ishockey hold.

Graae var uddannet cand.polit. på Københavns Universitet 1926. Han blev ansat ved Politiken 1927, fra 1932 var han erhvervspolitisk og øko­nomisk medarbejder. Han var chefredaktør 1941-1959. Han var medarbejder ved Aarhus Stiftstidende fra 1960 og kronikør ved dagbladet Børsen, De Bergske Blade, Sorø Amtstidende, Aarhuus Stiftstidende, Fyens Stiftstidende, Fyns Tidende, Aalborg Stiftstidende og Sydsvenska Dagbladet.

Referencer

Eksterne henvisninger 

Fodboldlandsholdsspillere fra Danmark
Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra AGF
Ishockeyspillere fra Danmark
Journalister fra Danmark
Chefredaktører fra Danmark
Økonomer fra Danmark
Personer fra Sorø
Journalister ved Politiken
Pilz

Pilz GmbH & Co. KG er et firma inden for automatiseringsteknik med totalløsninger til sikkerheds- og styringsteknikken. 

Ud over hovedsædet i Ostfildern, Tyskland, er Pilz repræsenteret globalt med egne datterselskaber i 40 lande og beskæftiger 2440 (2020) medarbejdere. 

I Norden repræsenteres virksomheden af datterselskabet Pilz Skandinavien K/S der har kontorer i Danmark (hovedkontor/centrallager for Norden), Sverige og Finland.

Historie 

Forretningsmanden Hermann Pilz grundlagde i 1948 et glaspusteri i Esslingen. I de første efterkrigsår lå hovedvægten på fremstilling af glaskolber til medicinalindustrien og kviksølvomskiftere. I elektronikbranchen var der specielt fokus på den fortsatte miniaturisering; Pilz specialiserede sig ud over omskiftere og styresystemer især i tidsrelæer. I 1968 blev de første datterselskaber etableret i Østrig, Frankrig og Schweiz. Produktpaletten blev udvidet med PLC-systemer. I 1970 udviklede Pilz en norm for 35 mm montage, som senere udviklede sig til en industristandard;  Pilz blev hermed den første producent af relæer i overensstemmelse med DIN-standarden.

I 1987 kom Pilz nødstopsrelæet "PNOZ" på markedet, som på kort tid blev verdens mest anvendte sikkerhedsrelæ. I halvfemserne fortsatte virksomheden sin internationalisering i Europa, Nordamerika og Asien. Pilz Quality Management System blev certificeret efter DIN EN ISO 9001. For tiden investerer virksomheden efter eget udsagn 18 procent af omsætningen i forskning og udvikling. Dette har ført til flere innovationer, herunder i 1999 det sikre og åbne bussystem SafetyBUS p, i 2002 det frit konfigurerbare sikkerhedssystem "PNOZmulti" og i 2006 det sikre Kamerasystem "SafetyEYE" til tredimensionel områdeovervågning.

Koncernstruktur 
Pilz GmbH & Co.KG er en familievirksomhed, der er ejet 100 procent af familierne Pilz og Kunschert. I slutningen af 2017 trak bestyrelsesformand Renate Pilz sig ud af virksomhedens ledelse. Siden 2018 har ledelsen bestået af direktør og medejer Susanne Kunschert samt direktør og medejer Thomas Pilz.

Produkter 
Til Pilz GmbH & Co. KG's produktpalette hører:

 Sensorteknologi
 Sikkerhedsteknologi
 Styringsteknik 
 Netværk 
 Motion control  
 Betjenings- og overvågningssystemer 
 Software 
 Rådgivning og udvikling  
 Uddannelse

Certificeringer 
 Quality Management Standard DIN EN ISO 9001 
 Deutscher Akkreditierungsrat 
 DQS 
 Ökoprofit

Medlemskaber 
 Safety Network International e.V.
 Verband Deutscher Maschinen- und Anlagenbau
 Zentralverband Elektrotechnik- und Elektronikindustrie

Referencer

Eksterne henvisninger 
 Pilz GmbH & Co. KG's Website
 Pilz Skandinavien K/S's Website

Fremstillingsvirksomheder fra Tyskland
Etableret i 1948
Fritz Tarp

Fritz Albert "Greven" Tarp (født 2. august 1899 i Ringsted, død 9. januar 1958 på Frederiksberg i København) var en dansk fodboldspiller og direktør.

I sin klubkarriere spillede Tarp, der var forsvarsspiller, først i Hellerup IK og kom som ungdomsspiller til B.93, hvor han spillede 250 kampe og scorede 28 mål for klubben i perioden 1916-1936. Han vandt DM fem gange: 1927, 1929, 1930, 1934 og 1935. 

Tarp debuterede på landsholdet som 18-årig i en venskabskamp mod Norge 1918 i Kristiania, en kamp som Danmark tabte 1-3. Han deltog som reserve ved OL i Antwerpen. Det blev til 44 landskampe, og hans sidste landskamp i 1934 var en venskabskamp mod Tyskland i Idrætsparken som Danmark tabte 2-5. Han blev den ottende 25-landskampsjubilar i 1927 mod Tyskland.

Tarp havde en rolle som dansk landsholdsspiller i Per-Axel Branners svenske spillefilm Hans livs match (1932) og har stået model til billedhuggeren Jean Gauguins bronzestatue på Klosterfælleden ved Borgmester Jensens Allé. Skulpturen blev stillet op i 1939 og forestiller en fodboldspiller, der står med løftet ben efter en lang aflevering. 

Efter sin aktive karriere var Tarp leder både i B.93, Stævnet og i DBU, hvor han var formand for udtagelseskomiteen. Han modtog DBU's guld-emblem i 1957. Han døde 9. januar 1958 på Frederiksberg Hospital

Referencer 

Fodboldlandsholdsspillere fra Danmark
Fodboldspillere fra B.93
Fodboldspillere fra Hellerup IK
Personer fra Ringsted
Svans Sø

Svans Sø (dansk) eller Schwansener See (tysk) er en sø i Sydslesvig i det nordlige Tyskland. Den cirka 1120 ha store sø ligger i den nordlige del af halvøen Svans i nærheden af købstaden Kappel og feriebyen Damp. Søen er 1,7 kilometer lang og op til 800 meter bred. Den har tilløb af Svansbæk (også Sortebæk) og har afløb i Østersøen. 

Svans Sø var tidligere en bugt af Østersøen, men blev med tiden afsnævret fra Østersøen på grund af sandaflejringer. Søen er nu kun adskilt af en smal landbræmme ud til kysten. Vandet i søen er brakvand. Området omkring søen er præget af saltenge og overdrev. Hele området indgår i et fuglebeskyttelsesområde.

Eksterne henvisninger 

 Delstatsregeringen Slesvig-Holstein: Detailinformationer om Svans Sø
 Tysk naturfredningsforening om Svans Sø

Søer i Slesvig-Holsten
Sø
Christian Gottlieb Kratzenstein

Christian Gottlieb Kratzenstein (1723 (døbt 2. februar – 7. juli 1795) var en tyskfødt naturforsker og læge.

C.G. Kratzenstein blev født i Wernigerode (i Sachsen-Anhalt). Efter at have taget eksamen i byens skole gik han på universitetet i Halle, hvor han befæstedes i sin allerede grundlagte pietistiske tro. Hans medicinsk-litterære forfatterskab begyndtes allerede tidligt, han debuterede med bogen Beweis, dass die Seele ihren Körper baue (1743), og i 1744 udkom hans Vom Aufsteigen der Dünste und Dämpfe, et studie i den eksperimental-medicinske genre. Samme år udkom hans Abhandlung von dem Nutzen der Electricität in der Arzneiwissenschaft, som var banebrydende i det han var den første til at foreslå brugen af elektricitet i den medicinske behandling af bl.a. lammelser.

Hans studier i elektricitetens lægelige evner bestemte hans karriere. I 1746 opnåede han den filosofiske doktorgrad med en latinsk afhandling om emnet. Samme år blev han professor i fysik ved Halles universitet, han var da kun 23 år gammel. I 1748 blev han kaldt til St. Petersborg som professor i mekanik ved Akademiet i denne by. Han arbejdede her bl.a. med udviklingen af forskellige instrumenter der kunne forbedre navigationen til søs. Under en prøverejse fra St. Petersborg til Arkhangelsk, der gik rundt om Norge, opholdt han sig kort i København, og det var sandsynligvis her at kontakterne opstod der udmundede i hans kaldelse til professor i eksperimentalfysik og medicin på Københavns Universitet ved kongelig reskript af 25. maj 1753. Her opholdt han sig resten af sit liv, og fungerede med stor arbejdslyst som underviser på universitetet.

Allerede 1753 var han blevet optaget i Videnskabernes Selskab, og han publicerede mange afhandlinger i dets skrifter. Hans forelæsninger i eksperimentalfysikken (1. udgave, 1758) udkom både på dansk, fransk, tysk og latin.

Som professor i medicin anordnede Kratzenstein Danmarks første regulerede offentlige eksamen i medicin i 1769.
Han byggede en vokalsynthesizer i 1781. 

Hans mange kostbare fysiske og medicinske apparater gik til grunde ved Københavns brand 1795, da hans professorresidens i Studiestræde nedbrændte, og han døde en måned efter den ulykkelige hændelse.

Efter at hans første hustru, Anna Margrethe Hagen, datter af en københavnsk apoteker, Bernhard Hagen, var død i 1783, giftede hans sig i 1784 med Anna Maria Thuun, født i Hamburg.

Kilder 
 Susan Splinter, Zwischen Nützlichkeit und Nachahmung : eine Biografie des Gelehrten Christian Gottlieb Kratzenstein (1723-1795), P. Lang, 2006.  .
 Egill Snorrason, C.G. Kratzenstein, professor physices experimentalis Petropol. et Havn. and his studies on electricity during the eighteenth century, Odense Universitetsforlag, 1974. .
 Egill Snorrason, Kratzenstein : en flittig dansk professor fra det 18. århundrede, D.B.K., 1967.
 Dansk biografisk Lexikon, IX. bind, s. 465-471.

Referencer

Eksterne henvisninger 
 

Fysikere fra Tyskland
Læger fra Tyskland
Fysikere fra Danmark
Læger fra Danmark
Rektorer ved Københavns Universitet
Personer i oplysningstiden
Medlemmer af Videnskabernes Selskab
Danskere i 1700-tallet
Personer i Dansk Biografisk Leksikon